Datum: 5.4.2019

Spoštovani,

objavljamo odgovor na vprašanje gospodarskega subjekta za javno naročilo št. JHL-5/19 - Tiskanje, pakiranje ter razpošiljanje računov za obračun storitev in opominov, ki smo ga prejeli preko Portala javnih naročil.

VPRAŠANJE:

Spoštovani,  
kdaj bo na voljo zadnja in dokončna verzija razpisnih pogojev in obrazcev.

ODGOVOR:

Naročnik je objavil zadnjo verzijo razpisnih pogojev in obrazcev.

VPRAŠANJE:

Kaj pravzaprav pomeni izraz pakiranje? Je s tem mišljena ena od storitev: izpis, zgibanje enolistnih dokumentov, kuvertiranje ali pasičenje v svežnje. Prosimo za pojasnilo.

ODGOVOR:

Pod pakiranje so vključene storitve zgibanja, kuvertiranja, pasičenja v svežnje in sortiranja v kuverte (kjer je to potrebno) in izdelava zgibanke, v smislu priprave že natisnjenega obrazca, za distribucijo v poštnem sistemu. Vključeno je tudi zlaganje in razporejanje izpisanih dokumentov ter razvrščanje pošiljk po vrstah dostopa in dostavnih poštah.

VPRAŠANJE:

Ker je kompletni "out-sourcing" zahtevna storitev, bodisi v smislu samostojne tehnične izvedbe (oprema, kadrovska, ekonomska sposobnost, ipd. ...), varovanja podatkov (ZVOP-1, GDPR) in časovnih terminov nas zanima, ali je potrebno ponudbi predložiti tehnični opis postopkov in ravnanj v primeru izpadov ali višje sile, torej navedbe back-up opreme, kot je to pri javnih naročilih običajno. Prosimo za mnenje.  
ODGOVOR:

VPRAŠANJE:

Edino merilo za izbiro ponudnika je najnižja skupna ponudbena cena brez DDV za obdobje 4 let. Kar pa preseneča je dejstvo, da za tako obsežno JN potencialnim ponudnikom postavljate malo pogojev oziroma so ti izredno ohlapni. Na vsak način je vprašljiva strokovnost potencialnih ponudnikov, njihova usposobljenost, in ekonomska sposobnost izvedbe predmeta javnega naročila. Pogrešamo npr. dokazilo o slednjem v obliki S.BON-1 obrazca ali potrdil o solventnosti ponudnikovih poslovnih bank, navedbo strojne opreme, s katero ima ponudnik namen izvajati storitve in navedbo odgovornih kadrov. Z združitvijo sklopov, v primerjavi z javnim naročilom iz leta 2014, bi bilo pričakovati strožje zahteve, tudi zaradi uvedbe Splošne uredbe v lanskem letu, a so se ti poenostavili. Prosimo za pojasnilo.

ODGOVOR:

Naročnik ne bo spreminjal pogojev javnega naročila.

Predmet javnega naročila so v večini tiskanje računov z UPN obrazcem in QR kodo, ki se lahko izvaja le pri izvajalcih, ki imajo za to dovoljenje in so javno objavljeni na spletnih straneh. Za preverjanje skladnosti dokumentov s tehničnimi standardi je zadolžena družba Inadvertising d.o.o., Združenje bank Slovenije pa skrbi, da tiskarji in uporabniki plačilnih instrumentov spoštujejo navodila in standarde. Naročnik na podlagi navedenega ne bo spreminjal pogojev javnega naročila.

VPRAŠANJE:

Spoštovani,  
naročnik v besedilu razpisa pa navaja  
  
"Naročnik lahko od ponudnika, kateremu se je odločil oddati javno naročilo zahteva predložitev podizvajalske pogodbe, v kateri morajo biti opredeljeni polni naziv in naslov podizvajalca (vključno z matično številko, davčno številko in transakcijskim računom), vsak del javnega naročila (storitev/gradnja/blago), ki se oddaja v podizvajanje (vrsta/opis del/storitev/dobav), količina/delež (%) javnega naročila, ki se oddaja v podizvajanje, vrednost del ali storitev brez DDV ter kraj in rok izvedbe."  
  
Dodajamo že objavljeno vprašanje z odgovorom.  
  
VPRAŠANJE:   
Naročnika prosimo za pojasnilo glede prilog Pravni akt o skupni izvedbi naročila ter Sporazum o medsebojnem sodelovanju, in sicer Pravni akt o skupni izvedbi naročila se priloži v primeru skupne ponudbe, Sporazum o medsebojnem sodelovanju pa v primeru oddaje ponudbe s podizvajalcem?   
ODGOVOR:   
Da.  
  
Prosimo za pojasnilo, ali je potrebno enega ali drugega priložiti ponudbi ali počakamo, da in če ga bo naročnik zahteval, kot je v besedilu razpisa?

ODGOVOR:

Ponudbi je potrebno je priložiti oba dokumenta.

VPRAŠANJE:

Naročnika prosimo za pojasnilo glede postavljenega vprašanja, ki se nanaša na pošiljanje priporočene pošte s povratnico, saj je v tehničnih specifikacijah navedeno, da gre za pošto s povratnico, v ponudbenem predračuna pa navedena samo priporočena pošta (brez povratnica). Hvala za vaša pojasnilo.

ODGOVOR:

V vseh primerih gre za priporočeno pošto s povratnico. Naročnik je na svoji spletni strani objavil popravljen predračun in popravljeno tehnično specifikacijo.

VPRAŠANJE:

Glede na zahtevo naročnika iz točke 2.2.1 Tehničnih specifikacij, ki navaja zahteve zakoni, predpisi, standardi in navodila - za vzorce, ki jih mora predložiti ponudnik, gre verjeti, da morajo biti vzorci izpisani z dinamičnimi podatki. Samo na ta način bo namreč naročnik lahko potrdil skladnost svojih zahtev z navedenimi predpisi in standardi, ki jih navaja v citirani točki razpisne dokumentacije in potrdil kakovost tiska in izpisa. Prosimo za pojasnilo.  
ODGOVOR:

V fazi izbire ponudnika, naročnik ne namerava izvesti predhodnega testiranja za pridobitev vzorcev. Test bo izveden pred pričetkom produkcije samo z izbranim ponudnikom.

VPRAŠANJE:

Storitev izpisa dinamičnih podatkov, nedvomno najbolj zahteven in delikaten proces, predvsem ker vključuje obdelavo osebnih podatkov, ki jih upravljavec posreduje pogodbenemu obdelovalcu, ni zajeta v predmetu javnega naročila. Verjamemo, da bi bilo potrebno potrdilo o kakovostni in pravočasni izvedbi te storitve vključiti v referenčno izjavo za tiskanje in pakiranje računov. Prosimo za pojasnilo.  
ODGOVOR:

V obrazcu potrditev referenc s strani posameznih naročnikov je vključena izjava o kvalitetni, pravočasni in skladno s pogodbo izvedenimi deli. Naročnik zato ne bo spreminjal referenčnih zahtev.

VPRAŠANJE: 3  
Razpisno dokumentacijo ste 28.3.2019 na podlagi prejetega vprašanja dopolnili s priporočenimi pismi in priporočenimi pismi s povratnico (str.10), iz (tudi) popravljenega predračuna pa ste priporočene pošiljke s povratnico izvzeli (prej postavka 22 obvestilo števci priporočeno s povratnico CN07), zdaj postavka 25 obvestilo zamenjave števcev (priporočena pošiljka). Ker storitev na priporočeno pismo (povratnica CN07) vpliva na ceno priporočene pošiljke, prosimo za pojasnilo za kakšno pošiljko dejansko gre.   
ODGOVOR:

V vseh primerih gre za priporočeno pošto s povratnico. Naročnik je na svoji spletni strani objavil popravljen predračun in popravljeno tehnično specifikacijo.

VPRAŠANJE:  
Razumeti gre, da je postavka 7a zbir postavk 7b in 7c. Ceno tiska in pakiranja na enoto ponudnik poda za vsako od obeh postavk, medtem, ko ste ceno razpošiljanja opomina za najemnino poenotili v točki 7a. Ker gre za dve različni pošiljki (navadna in priporočena pošiljka), prosimo za popravek predračuna, saj zanju ni mogoče podati iste cene. Hvala.

ODGOVOR:

Naročnik je na svoji spletni strani objavil popravek predračuna.

VPRAŠANJE:

Naročnik je v tehničnih specifikacijah pri naročniku JPE navedel 5.000 kosov priporočene pošte s povratnico ter 2.500 priporočene pošte s povratnico. V ponudbenem predračuna pa je pod zap. št. 22 in 24 navedeno, da gre za priporočeno pošto. Naročnika zato posimo za pojasnilo, ali se bo zadevnim priporčenim pošiljkam prilagala tudi povratnica ali gre dejansko samo za pošiljanje priporočene pošte.

ODGOVOR:

V vseh primerih gre za priporočeno pošto s povratnico. Naročnik je na svoji spletni strani objavil popravljen predračun in popravljeno tehnično specifikacijo.

Lepo pozdravljeni!

JAVNI HOLDING Ljubljana, d.o.o.

Sektor za javna naročila